રાજકોટઃ ભારતમાં જે ક્રિકેટની રમતને ધર્મ માનવામાં આવે છે તેને ભારતીય ઓલરાઉન્ડર રવીન્દ્ર જાડેજાની મંગેતર રિવા સોલંકી સમયની બરબાદી સમજતી હતી. જોકે રવીન્દ્ર જાડેજા સાથે સગાઈ થયા બાદ હવે તેના વિચારો બદલાઈ ગયા છે. રિવાએ કહ્યું, ”રવીન્દ્ર મારા જીવનમાં આવ્યો તે પહેલાં ક્રિકેટમાં મારી બિલકુલ રુચિ નહોતી, પરંતુ હવે તે જૂની વાત થઈ ચૂકી છે. હવે હું રવીન્દ્રની મેચ જોઉં છું.” ૨૪ વર્ષીય રિવા યુપીએસસીની તૈયારી કરી રહી છે. તેના જણાવ્યા અનુસાર રવીન્દ્ર બહારથી સખત દેખાય છે, પરંતુ ભીતરથી બહુ જ નરમ દિલ માણસ છે.